b'\n_START_ARTICLE_\nPop Design\n_START_SECTION_\nNastopi na glasbenih festivalih\n_START_PARAGRAPH_\nV prvih letih delovanja je skupina nastopila na ve\xc4\x8djih festivalih na podro\xc4\x8dju tedanje Jugoslavije. Kot ve\xc4\x8dina so prvi\xc4\x8d nastopili na Pop delavnici leta 1987 s skladbo \xc4\x8cas za sladoled in zasedli 7. mesto. Naslednje leto so prav tako nastopili na Pop delavnici s skladbo Pobegniva pro\xc4\x8d, tokrat so osvojili 6. mesto. Istega leta so nastopili \xc5\xa1e na Melodijah morja in sonca s skladbo Krasna Jasna._NEWLINE_Leta 1989 so nato z novim pevcem Miranom Rudanom nastopili na jugoslovanskem izboru za evrovizijsko popevko s skladbo Baby Blue (9. mesto), Melodijah morja in sonca s skladbo Neko\xc4\x8d bom zbral pogum, na festivalu Pop delavnica so bili zmagovalci po izboru radijskih postaj s skladbo Odhajam v life, na Makfestu so nastopili s skladbo Vreme za pobedi (pesem je kasneje iz\xc5\xa1la v sloven\xc5\xa1\xc4\x8dini z naslovom Vse je moje), splitskem festivalu s skladbo Marija Elena in pa na Zagrebfestu s skladbo Lady lady._NEWLINE_Leta 1990 so ponovno nastopili na jugoslovanskem izboru za evrovizijsko popevko s skladbo Hasta la vista in zasedli 10. mesto; to je bil tudi prvi nastop za takrat novega pevca Vilija Resnika. Leto kasneje so se s skladbo \xc2\xbbSedam dana\xc2\xab\xc2\xa0prijavili na splitski festival, vendar je ta zaradi vojne odpadel. Isto leto so bili na festivalu Pop delavnica zmagovalci po izboru radijskih postaj s skladbo Solza. Istega leta so nastopili na Melodijah morja in sonca s pesmijo Mini krilo._NEWLINE_Leta 1991 so na Makfestu osvojili 1. mesto s skladbo Dajte gi racete (Podajmo si roke) (na festivalu Makfest so sicer nastopili \xc5\xa1e 1989 z Vreme za pobedi in 1992 z Dajte ni sonce)._NEWLINE_Leta 1996 so nastopili na EMI s skladbo Volk samotar in osvojili 6. mesto, leta 1998 pa s skladbo Nora no\xc4\x8d zasedeli 13. mesto. Na predizboru za EMO so nastopili \xc5\xa1e leta 2004 s skladbo In ti gre\xc5\xa1.'